open-index/open-wikipedia-markdown huggingface dataset:
Νταρνέλ Ρόμπινσον

Ο **Νταρνέλ Ρόμπινσον** (*Darnell Lamont Robinson*, 30 Μαΐου 1974), γεννημένος στο Όουκλαντ της Καλιφόρνια, είναι πρώην επαγγελματίας καλαθοσφαιριστής. Έχει ύψος 2,09 μέτρα και αγωνιζόταν στη θέση του σέντερ.

## Καριέρα
Ο Ρόμπινσον ξεκίνησε την καριέρα του αγωνιζόμενος για τους Ρέιζορμπακς του πανεπιστημίου του Αρκάνσας, όπου έπαιξε σε 84 αγώνες με μέσους όρους 8,3 πόντων και 4,8 ριμπάουντ, σε σύνολο τριών ετών. Καλύτερη του σεζόν υπήρξε το 1995-96, όταν και πέτυχε 12,7 πόντους και 7,0 ριμπάουντ σε είκοσι παιχνίδια.

Επιλέχθηκε στην 29η θέση του ντραφτ του ΝΒΑ από τους Ντάλας Μάβερικς και λίγο αργότερα μεταγράφηκε στους Φιλαδέλφεια 76ερς, χωρίς να αγωνιστεί ποτέ στο αμερικάνικο πρωτάθλημα.

Το καλοκαίρι του 1996, υπέγραψε στην Παλακανέστρο Τριέστε παίζοντας 22 αγώνες με μέσους όρους 14,5 πόντων και 8,1 ριμπάουντ. Ακολούθησε ένα σύντομο πέρασμα από το Πουέρτο Ρίκο και από το 1997 ως το 1999, ο Ρόμπινσον αγωνίστηκε στην ομάδα του Απόλλωνα Πατρών.

Αφού μεταγράφηκε στην Ρασίνγκ Παρί το 1999, επέστρεψε στην Ελλάδα για να φορέσει την φανέλα του Άρη για δέκα αγώνες με μέσους όρους 12,5 πόντων και 10,2 ριμπάουντ, πριν αντικατασταθεί από τον Τζο Αρλάουσκας.

## Παραπομπές


## Πηγές
* Darnell Robinson Player Profile, Arkansas, NCAA Stats
* Darnell Robinson Basketball Player Profile

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Απόλλωνα Πατρών‎
Κατηγορία:Καλαθοσφαιριστές Ρασίνγκ Μπασκέτ Παρί‎
Κατηγορία:Καλαθοσφαιριστές Μπνέι Χερζλίγια‎
Κατηγορία:Καλαθοσφαιριστές Παλλακανέστρο Τριέστε‎
Τσόκερ

μικρογραφία|Μαύρη κορδέλα που χρησιμοποιείται ως κολιέ

Το **τσόκερ** είναι ένα στενό κολιέ που φοριέται γύρω από τον λαιμό. Μπορεί να φτιαχτεί από μια ποικιλία υλικών, όπως βελούδο, πλαστικό, χάντρες, δέρμα, μέταλλο (ασήμι, χρυσό ή πλατίνα, κλπ). Μπορεί να είναι διακοσμημένο με διάφορα υλικά, όπως πούλιες, , ή ένα μενταγιόν.

Τα πιο κοινά τσόκερ περιλαμβάνουν το Victorian, vintage, χωρίς κούμπωμα, Gothic, μενταγιόν, με πολύτιμους λίθους, ή τατουάζ.

Ιστορικά, συνδέονταν με την  υψηλή ραπτική, αλλά μπορούσε να έχει διαφορετικές σημασίες κάτω από διαφορετικές συνθήκες. Οι μπαλαρίνες και μέλη της ανώτερης τάξης στα τέλη του 19ου αιώνα, συνήθως φορούσαν ορισμένους τύπους τσόκερ. Ωστόσο, την ίδια εποχή, ένα απλό, λεπτό, τσόκερ από κόκκινη ή μαύρη κορδέλα συνδεόταν με την πορνεία στα τέλη του 19ου αιώνα, όπως φαίνεται στην *Ολυμπία* (1861) του Μανέ ενώ ένα απλό, μαύρο πλεκτό τσόκερ ή κορδέλα θα μπορούσε να υποδηλώνει μυστικά λεσβιασμό στην Εποχή της Οικονομικής Ύφεσης.

Τον 19ο αιώνα η μόδα των φαρδιών τσόκερ έφτασε στο αποκορύφωμά της γύρω στο 1900 κατά ένα μέρος χάρη στην Αλεξάνδρα της Δανίας, που το φορούσε για να κρύψει μια μικρή ουλή. Τα τσόκερ ήταν μοδάτα και στη δεκαετία του 1920 και πάλι στη δεκαετία του '40 ως "colliers de chien."

Τα τσόκερ έγιναν αρκετά δημοφιλή μεταξύ των γυναικών και των κοριτσιών κατά τη δεκαετία του 1990. Η μόδα της δεκαετίας του 1990 πρόσφατα επανεμφανίστηκε στα μέσα της δεκαετίας του 2010.

## Αναφορές


Τσοκερ
Κατηγορία:Σύμβολα
Γιάννης Γάκης

Ο **Γιάννης Γάκης**, γεννημένος στις 30 Οκτωβρίου 1969, είναι Έλληνας πρώην διεθνής καλαθοσφαιριστής και προπονητής καλαθοσφαίρισης. Έχει ύψος 1,86 μ. και αγωνιζόταν στη θέση του πόιντ γκαρντ.

## Καριέρα
Ο Γάκης ξεκίνησε την καριέρα του από το Νέστωρα, του οποίου υπήρξε ο πρώτος σκόρερ στο πρωτάθλημα της Α2 για το 1991-92, με 432 πόντους σε 23 αγώνες. Λίγα χρόνια νωρίτερα, είχε αγωνιστεί στην ελληνική εθνική ομάδα εφήβων για δεκαεπτά παιχνίδια.

Την σεζόν 1994-95, φόρεσε την φανέλα της ΑΕΚ, ενώ το καλοκαίρι του 1995 συμφώνησε με την ομάδα του Σπόρτιγκ, όπου παρέμεινε για τρία χρόνια. Στην πρώτη του σεζόν με την ομάδα των Πατησίων, κατέλαβε την έκτη θέση του ελληνικού πρωταθλήματος, κερδίζοντας παράλληλα το δικαίωμα συμμετοχής στο κύπελλο Κόρατς της επόμενης χρονιάς. Ο Σπόρτιγκ έφθασε ως την φάση των 16, έχοντας αποκλείσει πιο πριν την Μακάμπι Ρισόν, για να αποκλειστεί τελικά από την Βίρτους Ρόμα.

Ο Γάκης υπήρξε βασικός για την ομάδα του Σπόρτιγκ και έφθασε στο απόγειο της καριέρας του όταν στις αρχές Ιανουαρίου του 1998, έδωσε τη νίκη με 71-70 στην ομάδα του στον αγώνα εναντίον του ΠΑΟΚ, όταν πέτυχε τρίποντο από το κέντρο του γηπέδου με την λήξη του παιχνιδιού.

Το καλοκαίρι του 1998, ο Ντράγκαν Σάκοτα τον επέλεξε για να αποτελέσει μέρος του ρόστερ του Ηρακλή, με τον οποίο κατέκτησε την έκτη θέση στο ελληνικό πρωτάθλημα, ενώ την επόμενη χρονιά φόρεσε την φανέλα του Άρη, παίζοντας σε είκοσι αγώνες με μέσους όρους 1,5 πόντων, 1,7 ασίστ και 1,0 ριμπάουντ.

Συνέχισε να αγωνίζεται μέχρι το 2014, αγωνιζόμενος για ομάδες της Α2 και της Β΄ Εθνικής κατηγορίας, όπως ο ΚΑΟΔ, το ICBS, η ΜΕΝΤ και ο Αίαντας Ευόσμου.

## Παραπομπές


## Πηγές
* *Η ιστορία του Άρη* • Τόμος 2: *Μπάσκετ (1922-2000)*, Κωνσταντίνος Ίντος, Έκδοση του συνδέσμου οπαδών «SUPER-3» (εκτύπ. TYPOFFSET), Θεσσαλονίκη 2004
* *Αθλητικός Σύλλογος Άρης • 1914-2004*, συλλογικό έργο, επιστημονική τεκμηρίωση: Αν. Στεφανίδης - Ελ. Τσιομπανούδη - Δ. Κυρίτσης, Έκδοση του Κέντρου Ιστορίας Δήμου Θεσσαλονίκης, Θεσσαλονίκη 2005. ISBN 960-8734-48-7

## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Αίαντα Ευόσμου
Κατηγορία:Καλαθοσφαιριστές ΚΑΟΔ
Κατηγορία:Καλαθοσφαιριστές ΜΕΝΤ
Κατηγορία:Καλαθοσφαιριστές Σπόρτιγκ
Η Αγαπημένη

**''Η Αγαπημέν''η** (επίσης *Η Νύφη*) είναι ελαιογραφία σε καμβά του Άγγλου καλλιτέχνη Ντάντε Γκάμπριελ Ροσέτι, που ζωγραφίστηκε αρχικά το 1865 και βρίσκεται σήμερα στην Πινακοθήκη Μοντέρνας Τέχνης Τέιτ στο Λονδίνο.

## Ιστορία
Αυτός ο πίνακας απεικονίζει το Άσμα Ασμάτων του Σολωμόντα. Δύο αποσπάσματα από το "Άσμα Ασμάτων" είναι χαραγμένα στο επιχρυσωμένο πλαίσιο της εικόνας:

     "Ο αγαπημένος μου είναι δικός μου και εγώ δική του" (2:16)
και
      "Αφήστε τον να με φιλήσει με τα φιλιά του στόματός του: γιατί η αγάπη του είναι καλύτερη από το κρασί (1: 2)"

Η νύφη, που εδώ βρίσκεται τη στιγμή που σηκώνει πίσω το πέπλο της, παρακολουθείται από τέσσερις παρθένες παράνυφους και έναν Αφρικανό υπηρέτη. Όλα έρχονται εντυπωσιακά σε αντίθεση με τα κόκκινα μαλλιά και το χλωμό δέρμα της νύφης: όχι μόνο η Αφρικανική επιδερμίδα και τα χαρακτηριστικά, αλλά και οι διάφορες αποχρώσεις των μελαχρινών μαλλιών και του σκούρου καυκάσιου τόνου του δέρματος και των τεσσάρων παράνυφων. Έχει προταθεί ότι αυτή η αντίθεση των χρωμάτων, προσεκτικά ζωγραφισμένη ως πλαίσιο για τα χαρακτηριστικά της νύφης, είχε επηρεαστεί από έναν αμφιλεγόμενο πίνακα από τον Εντουάρ Μανέ, με τίτλο Ολυμπία (πρωτο-παρουσίαστηκε το 1865). Ο Ροσέτι έκανε μια επίσκεψη στο Μανέ, ενώ εργαζόταν στο έργο "Η Αγαπημένη" και ο πίνακας επίσης οφείλει πολλά στα έργα του Τιτσιάνο.

Ο Ροσέτι ζωγράφισε τη νύφη με ένα κάλυμμα για το κεφάλι το οποίο είναι σαφώς αναγνωρίσιμο ως περουβιανό και με ένα ιαπωνικό φόρεμα. Και πάλι αυτή η αφθονία του εξωτικού υφάσματος πλαισιώνει το πρόσωπο της νύφης, κυριαρχώντας στο κέντρο του καμβά με τα δυτικό-ευρωπαϊκά χαρακτηριστικά του. Ο Ροσέτι τελείωσε φαινομενικά αυτή την ελαιογραφία το 1866, αλλά συνέχισε να κάνει αλλαγές σε αυτήν καθ 'όλη τη ζωή του.

## Δείτε ακόμα
* Αγγλική τέχνη
* Κατάλογος έργων του Ντάντε Γκάμπριελ Ροσέτι
* *[[Ο Ροσέτι και ο Κύκλος του]]* από τον Μαξ Μπιρμπόχμ
* Προραφαηλίτες
## Παραπομπές


## Περαιτέρω ανάγνωση
* Doughty, Oswald (1949) *A Victorian Romantic: Dante Gabriel Rossetti*  London: Frederick Muller
* Fredeman, William E. (Ed.) (2002-8) *The correspondence of Dante Gabriel Rossetti*. 7 Vols. Brewer, Cambridge.
* Hilto, Timoth (1970). *The Pre-Raphelites*. London: Thames and Hudson, New York: Abrams.
* Linafelt, Tod (2002). "Biblical Love Poetry (...and God)".  Journal of the American Academy of Religion 70 (2).
* Pope, Marvin H. (1977). *Song of Songs: A New Translation with Introduction and Commentary*.Anchor Bible 7C. 2 volumes. Garden City, New York: Doubleday.
* Ash, Russell. (1995) *Dante Gabriel Rossetti*. London: Pavilion Books.
* Surtees, Virginia. (1971) *Dante Gabriel Rossetti*. 2 vols. Oxford: Clarendon Press.
* Treuherz, Julian, Prettejohn, Elizabeth, and Becker, Edwin (2003). *Dante Gabriel Rossetti*. London: Thames & Hudson.
* Todd, Pamela (2001). *Pre-Raphaelites at Home*, New York: Watson-Giptill Publications.

## Εξωτερικοί σύνδεσμοι

* Τα αρχεία Ροσέτι
* [Αρχεία στο διαδίκτυο των Μουσείων του Μπίρμινχαμ και Πινακοθήκες Τέχνης των [Προραφαηλίτες|Προραφαηλιτών]]
* Η επίσημη ιστοσελίδα της Πινακοθήκης Μοντέρνας Τέχνης Τέιτ 

Κατηγορία:Έργα ζωγραφικής του Ντάντε Γκάμπριελ Ροσέτι
Κατηγορία:Πίνακες του 1866
Λευκοθέα Λατσιών

Η **Λευκοθέα Λατσιών** είναι μια κυπριακή, γυναικεία ποδοσφαιρική ομάδα με έδρα τα Λατσιά της επαρχίας Λευκωσίας. Συμμετέχει στο Παγκύπριο πρωτάθλημα ποδοσφαίρου γυναικών έχοντας κατακτήσει το πρωτάθλημα 2 φορές. Επιπλέον, έχει κατακτήσει μία φορά το Κύπελλο Κύπρου. Χρώματα της ομάδας ήταν το μπλε και το άσπρο.
thumb|120px|Παλαιότερο έμβλημα της Λευκοθέας.
## Ιστορία
Η Λευκοθέα Λατσιών ιδρύθηκε το 1983. Την περίοδο 1998-99 συμμετείχε στο πρώτο Παγκύπριο πρωτάθλημα ποδοσφαίρου γυναικών το οποίο και κατέκτησε. Την επόμενη περίοδο κατέκτησε το Κύπελλο Κύπρου 1999-00. Κατέκτησε για δεύτερη φορά το πρωτάθλημα της περίοδο 2001-02.

Τις περιόδους 2012-13, 2013-14 και 2015-16 τερμάτισε στη 2η θέση πίσω από την Apollon Ladies. Επιπλέον, είχε συμμετοχή σε πέντε τελικούς κυπέλλου, τέσσερις εκ των οποίων συνεχόμενες, χάνοντας ισάριθμες φορές το τρόπαιο από την Apollon Ladies.

Το 2016 η Λευκοθέα συμφώνησε με την Ομόνοια Λευκωσίας στη δημιουργία μιας νέας ομάδας με την ονομασία Ομόνοια-Λευκοθέα. Η συμφωνία προνοούσε πως η Λευκοθέα θα ήταν ένας από τους βασικούς χορηγούς της νέας ομάδας. Επιπλέον, η νέα ομάδα θα αγωνίζεται με τα επίσημα χρώματα και το έμβλημα της Ομόνοιας, ενώ τα αποτελέσματα των αγώνων θα προστίθενται στον συντελεστή της Ομόνοιας.

Την περίοδο 2017-18 επέστρεψε ξανά στο πρωτάθλημα σαν Λευκοθέα.



## Τίτλοι-Διακρίσεις
* Παγκύπριο πρωτάθλημα:
** Πρωταθλήτρια (2): 1998-99, 2001-02
* Κύπελλο Κύπρου:
** Κυπελλούχος (1): 1999-00

## Πηγές
* 

## Δείτε επίσης
* Ποδόσφαιρο στην Κύπρο

## Εξωτερικοί σύνδεσμοι

*

## Παραπομπές


## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου  
*



Κατηγορία:Ποδοσφαιρικές ομάδες Κύπρου (γυναικών)
Κατηγορία:Ιδρύσεις ποδοσφαιρικών ομάδων το 1983
Μαξιλάρι

δεξιά|μικρογραφία|Αρχαίο αιγυπτιακό ξύλινο μαξιλάρι

Το **μαξιλάρι** χρησιμοποιείται στον ύπνο για να υποστηρίζει το κεφάλι/λαιμό ή άλλα μέρη του σώματος, ενώ κοιμόμαστε, ξαπλώνουμε ή καθόμαστε. Επιπλέον, τα μαξιλάρια έχουν διακοσμητικές χρήσεις και χρησιμοποιούνται σε κρεβάτια, καναπέδες ή καρέκλες.

μικρογραφία|Ένα τυπικό σημερινό μαξιλάρι.

Επίσης το μαξιλάρι αναφέρεται ως προσκέφαλο ή ως προστατευτικό μαξιλάρι ή μαξιλάρα. Όταν χρησιμοποιείται μεταφορικά δηλώνει κάτι που απορροφά πιέσεις, κραδασμούς κ.λπ.

## Αναφορές


Κατηγορία:Ύπνος
Τζούλια Κρίστεβα

Η **Τζούλια Κρίστεβα** (γενν. 24 Ιουνίου 1941, Σλίβεν) είναι Βουλγάρα και Γαλλίδα φιλόσοφος, κριτικός λογοτεχνίας, ψυχοαναλύτρια, φεμινίστρια  και συγγραφέας, που ζει στη Γαλλία από τα μέσα της δεκαετίας του 1960. Είναι καθηγήτρια στο Πανεπιστήμιο Paris Diderot.

Άσκησε μεγάλη επιρροή στη διεθνή κριτική ανάλυση, στις πολιτισμικές σπουδές και το φεμινισμό μετά τη δημοσίευση του πρώτου της βιβλίου με τίτλο *[[Σημειωτική]]*, το 1969. Στο πολύ μεγάλο συγγραφικό έργο της περιλαμβάνονται βιβλία και δοκίμια που ασχολούνται με τη διακειμενικότητα, τη σημειωτική και την καθημερινή γλώσσα στον τομέα της γλωσσολογίας, τη λογοτεχνική θεωρία και κριτική, την ψυχανάλυση, τη βιογραφία και την αυτοβιογραφία, την πολιτική και την πολιτισμική ανάλυση, την τέχνη και την ιστορία της τέχνης. Είναι από τα πιο διακεκριμένα μέλη της στρουκτουραλιστικής και μεταδομιστικής σκέψης.

## Βιβλία στα ελληνικά
**Σαμουράι*, εκδόσεις Γκοβόστη, 1992
**Έθνη χωρίς εθνικισμό*, Εναλλακτικές Εκδόσεις, 1997
**Εμμονές*, εκδόσεις Πατάκη, 1997
**Οι νέες αρρώστιες της ψυχής*, εκδόσεις Καστανιώτη, 1998
**Μαύρος ήλιος*, εκδόσεις Καστανιώτη, 2000
**Στην αρχή ήταν η αγάπη. Ψυχανάλυση και πίστη*, Άγρα, 2003
**Φονικό στο Βυζάντιο*, εκδόσεις Πατάκη, 2004
**Χάννα Άρεντ*, Κέδρος, 2008
**Νόημα και μη νόημα της εξέγερσης*, Scripta, 2010
**Αυτή η απίστευτη ανάγκη για πίστη*, Μεταίχμιο, 2011
**Ξένοι μέσα στον εαυτό μας*, Scripta, 2011
*''Ιστορίες αγάπης, Κέδρος, 2012

## Παραπομπές


Κατηγορία:Αξιωματικοί της Λεγεώνας της Τιμής
Κατηγορία:Φιλόσοφοι του 20ού αιώνα
Κατηγορία:Φιλόσοφοι (γυναίκες)
Κατηγορία:Ψυχαναλυτές
Κατηγορία:Βούλγαροι κομμουνιστές
Κατηγορία:Βούλγαροι μυθιστοριογράφοι
Κατηγορία:Βούλγαροι συγγραφείς
Κατηγορία:Βούλγαροι φεμινιστές
Κατηγορία:Βούλγαροι φιλόσοφοι
Κατηγορία:Γάλλοι άθεοι
Κατηγορία:Γάλλοι κοινωνιολόγοι
Κατηγορία:Γάλλοι κομμουνιστές
Κατηγορία:Γάλλοι μαοϊστές
Κατηγορία:Γάλλοι μυθιστοριογράφοι
Κατηγορία:Γάλλοι κριτικοί της λογοτεχνίας
Κατηγορία:Γάλλοι συγγραφείς
Κατηγορία:Γάλλοι φεμινιστές
Κατηγορία:Γάλλοι φιλόσοφοι
Σχηματισμός Μάχης της Ευρωπαϊκής Ένωσης

O **Σχηματισμός Μάχης της Ευρωπαϊκής Ένωσης** (**EU BG**) είναι πολυεθνικός τακτικός σχηματισμός που ακολουθεί την Κοινή Πολιτική Ασφάλειας και Άμυνας (ΚΠΑΑ) της Ευρωπαϊκής Ένωσης (ΕΕ). Απαρτίζεται από ένα συνασπισμό κρατών μελών, ενώ κάθε ένας από τους δεκαοκτώ σχηματισμούς αποτελείται από ένα ενισχυμένο τάγμα (1.500 στρατιώτες) με στοιχεία υποστήριξης μάχης. 

Οι σχηματισμοί είναι τακτικοί, έτσι ώστε να είναι έτοιμοι για επέμβαση ανά πάσα στιγμή. Οι δυνάμεις βρίσκονται υπό τον άμεσο έλεγχο του Συμβουλίου της Ευρωπαϊκής Ένωσης.

Οι μάχιμες μονάδες ήταν σε πλήρη επιχειρησιακή ικανότητα την 1η Ιανουαρίου του 2007, αν και, από τον Ιούλιο του 2015 δεν υπάρχει στρατιωτική δράση. Βασίζονται στις υπάρχουσες *ad hoc* αποστολές που η Ευρωπαϊκή Ένωση έχει αναλάβει και έχουν περιγραφεί από ορισμένους ως ένας νέος «τακτικός στρατός» για την Ευρώπη. Τα στρατεύματα και ο εξοπλισμός προέρχονται από τα κράτη μέλη της ΕΕ στο πλαίσιο ενός «ηγετικού κράτους». Το 2004, ο Γραμματέας των Ηνωμένων Εθνών, Κόφι Ανάν, χαιρέτισε τα σχέδια και υπογράμμισε την αξία και τη σημασία των μάχιμων μονάδων, βοηθώντας τη συμφωνία των Ηνωμένων Εθνών σε εστίες κρίσης.

## Παραπομπές


## Εξωτερικοί σύνδεσμοι

* 
* Factsheet on Battlegroups – European Parliament

Κατηγορία:Ευρωπαϊκή Ένωση
Βαλκανικός Σχηματισμός Μάχης

Ο **Βαλκανικός Σχηματισμός Μάχης** (**HELBROC**) είναι κοινός σχηματισμός μάχης της Ευρωπαϊκής Ένωσης υπό την ηγεσία της Ελλάδας. Αποτελείται από στρατιωτικές μονάδες της Ελλάδας, της Βουλγαρίας, της Ρουμανίας, της Κύπρου, της Ουκρανίας, και της Σερβίας. Η ονομασία του αποτελεί ακρωνύμιο των τεσσάρων πρώτων κρατών μελών στα Αγγλικά (**HEL**las, **B**ulgaria, **RO**mania, **C**yprus). 

Η έδρα του σχηματισμού βρίσκεται στην Λάρισα. 

Κατά τη διάρκεια της τρίτης και της τέταρτης περιόδου αναμονής, κατά το δεύτερο εξάμηνο του 2011 και το 2014, στο Βαλκανικό Σχηματισμό Μάχης προσχώρησε και η Ουκρανία. Η δε Σερβία υπέγραψε την συμμετοχή της την 8η Νοεμβρίου 2016.

## Ιστορία
Ο Βαλκανικός Σχηματισμός Μάχης βρισκόταν σε ετοιμότητα στα ακόλουθα εξάμηνα:

* 1 Ιουλίου - 31 Δεκεμβρίου 2007.
* 1η Ιανουαρίου - 30 Ιουνίου 2009.
* 1 Ιουλίου - 31 Δεκεμβρίου 2011 (συμπεραλαμβανόμενου και της Ουκρανίας).

* 1 Ιουλίου - 31 Δεκεμβρίου 2014 (συμπεραλαμβανόμενου και της Ουκρανίας).

Αναμένεται να ξαναμπεί σε ετοιμότητα το 2016, 2018 και 2020.
[μικρογραφία|Mercedes G-Class του [Βουλγαρικός Στρατός|Βουλγαρικού στρατού με έμβλημα HELBROC]]

## Ασκήσεις

* «ΕΥΡΩΠΗ Ι/» / «EVROPI I 07», 7 έως 12 Μαΐου 2007, Λάρισα
*«ΕΥΡΩΠΗ ΙΙ/07», / «EVROPI I 07», 14 έως 19 Μαΐου 2007, Κεντρική Μακεδονία
*«ΤΑΛΩΣ-2017» / «TALOS 17» 1 έως 10 Νοεμβρίου 2017, Νέα Σάντα Κιλκίς
* «ΤΑΛΩΣ 2019» 13 έως 22 Νοεμβρίου 2019
* «ΤΑΛΩΣ 2025» 11 έως 20 Νοεμβρίου 2025

## Δείτε επίσης

* ΝΑΤΟ
* Σχηματισμός Μάχης της ΕΕ

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Ευρωπαϊκή Ένωση
Κατηγορία:Ελληνοβουλγαρικές σχέσεις
Κατηγορία:Ελληνικές Ένοπλες Δυνάμεις
Σεϊκού Εντιαγέ

Ο **Σεϊκού Εντιαγέ**, γεννημένος στις 5 Φεβρουαρίου 1971 στο Ντακάρ της Σενεγάλης, είναι πρώην επαγγελματίας καλαθοσφαιριστής. Έχει ύψος 2,04 μ. και αγωνιζόταν στην θέση του πάουερ φόργουορντ.

## Καριέρα
Ο Εντιαγέ ξεκίνησε την επαγγελματική του καριέρα από την Ντιζόν, όπου την σεζόν 1990-91 κατέκτησε την έκτη θέση του γαλλικού πρωταθλήματος. Την επόμενη χρονιά, υπέγραψε στην Σεντ Κουεντέν, η οποία αγωνίστηκε στο κύπελλο Κόρατς αλλά υποβιβάστηκε στην δεύτερη κατηγορία του πρωταθλήματος.

Το καλοκαίρι του 1992, μεταγράφηκε στην Ρουπέλα Λα Ροσέλ και το 1993-94 αγωνίστηκε με την ομάδα της Λε Μαν, η οποία κατέλαβε την 13η θέση του γαλλικού πρωταθλήματος με μόλις πέντε νίκες σε 26 παιχνίδια.

Από το 1994 ως το 1997, φόρεσε την φανέλα της Ολιμπίκ Αντίμπ, με την οποία κατέκτησε το πρωτάθλημα της σεζόν 1994-95. Αγωνίστηκε για δύο χρονιές στην Ευρωλίγκα και το 1996-97 έπαιξε στο κύπελλο Κυπελλούχων, αγωνιζόμενος σε έντεκα αγώνες με μέσους όρους 8,2 πόντων και 3,1 ριμπάουντ.

Το 1997-98, ξεκίνησε την χρονιά στην Μπεσανσόν και ολοκλήρωσε την σεζόν στην Πορτογαλία και την Ιλιαμπούμ. Την επόμενη χρονιά, φόρεσε την φανέλα της Μπράδερ Γκεντ, ενώ το 1999-00 μεταγράφηκε στην Ελλάδα και την ομάδα του Άρη, όπου έπαιξε σε μόλις επτά αγώνες καθ' όλη την διάρκεια της χρονιάς με 2,0 πόντους και 2,8 ριμπάουντ ανά αγώνα.

Το καλοκαίρι του 2000, συμμετείχε στο Summer League της Nike στο Τρεβίζο και συνέχισε στην ομάδα του Σπόρτιγκ, ενώ το 2002-03 φόρεσε την φανέλα της γερμανικής Τριέρ. Ολοκλήρωσε την χρονιά στην Ουλμ και μετά από ένα μακρύ διάστημα που δεν αγωνιζόταν, έπαιξε στην δεύτερη κατηγορία της Γερμανίας με το Αννόβερο. Ολοκλήρωσε την αγωνιστική του καριέρα στην Κλαμπ Αφρικέν από την Τυνησία το 2008.

## Παραπομπές


## Πηγές
* Cheikhou N'Diaye | FIBA Europe
* CHEIKOU N'DIAYE basketball profile

Κατηγορία:Γάλλοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ντιζόν Μπασκέτ‎‎
Κατηγορία:Καλαθοσφαιριστές Λε Μαν Σαρτ Μπασκέτ‎‎‎‎‎
Κατηγορία:Καλαθοσφαιριστές Ολιμπίκ Αντίμπ‎‎‎‎‎
Κατηγορία:Καλαθοσφαιριστές βελγικών συλλόγων
Κατηγορία:Καλαθοσφαιριστές Σπόρτιγκ‎
Κατηγορία:Καλαθοσφαιριστές γερμανικών συλλόγων‎
Κατηγορία:Καλαθοσφαιριστές τυνησιακών συλλόγων‎‎
Κατηγορία:Πάουερ φόργουορντ
Θέρμανση με ακτινοβολία

[δεξιά|μικρογραφία|360x360εσ|Το [τζάκι παρέχει θέρμανση με ακτινοβολία, αλλά επίσης τραβάει κρύο αέρα. Α: αέρας για την καύση. Β: ο θερμός καπνός που φεύγει από την καμινάδα, ζεσταίνει τον αέρα, ο οποίος θερμαίνει το κτίριο - μετάδοση της θερμότητας με μεταφορά (ή συναγωγή). C: θερμική ακτινοβολία, κυρίως από την υψηλή θερμοκρασία της φλόγας, θερμαίνει καθώς απορροφάται από τα σώματα.]]

Η **θέρμανση με ακτινοβολία** είναι ένα είδος τεχνολογίας για τη θέρμανση εσωτερικών και εξωτερικών χώρων. Η πιο προσιτή περίπτωση θέρμανσης με την ακτινοβολούμενη ενέργεια είναι η ζεστασιά από τον ήλιο. Ως μέθοδος, η θέρμανση με ακτινοβολία χρησιμοποιεί τις αρχές της ακτινοβολούμενης θερμότητας για να μεταφέρει ενέργεια ακτινοβολίας από μια πηγή θερμότητας σε ένα αντικείμενο. Η θέρμανση με ακτινοβολία χρησιμοποιείται σε εσωτερικούς και εξωτερικούς χώρους, ως καλύτερος τρόπος θέρμανσης σε σχέση με τον συμβατικό τρόπο θέρμανσης με μεταφορά.

## Εντός κτιρίου

Η θέρμανση με ακτινοβολία θερμαίνει το κτίριο μέσω της ακτινοβολούμενης θερμότητας, αντί των συμβατικών μεθόδων, όπως θερμαντικά σώματα (θέρμανση με μεταφορά). Η τεχνολογία αυτή υπάρχει ήδη από τη Ρωμαϊκή εποχή με τη χρήση των υποκαύστων. Η ενδοδαπέδια θέρμανση είναι ένα άλλο παράδειγμα θέρμανσης με ακτινοβολία, η οποία είναι από καιρό διαδεδομένη στην Κίνα και στη Νότια Κορέα.

Η θερμική ενέργεια που εκπέμπεται από το θερμό στοιχείο, όπως το πάτωμα, τον τοίχο ή έναν πίνακα τοίχου, ζεσταίνει τους ανθρώπους και τα άλλα αντικείμενα στο δωμάτιο απευθείας και όχι μέσω του θερμαινόμενου αέρα. Η θερμοκρασία του αέρα στα κτίρια που θερμαίνονται με τον τρόπο αυτό, είναι χαμηλότερη από τη θερμοκρασία του αέρα σε κτίρια που θερμαίνονται με τον συμβατικό τρόπο. Ένα από τα βασικά πλεονεκτήματα της θέρμανσης με ακτινοβολία είναι πολύ μειωμένη κυκλοφορία του αέρα μέσα στο δωμάτιο και η αντιστοίχως μειωμένη εξάπλωση των αερομεταφερόμενων σωματιδίων.

## Σε εξωτερικούς χώρους
μικρογραφία|Υπέρυθρες θερμάστρες αλογόνου.
μικρογραφία|Θερμάστρα αερίου.

Στους εξωτερικούς χώρους, η θέρμανση με μεταφορά είναι ανέφικτη, λόγω της διαρκούς κίνησης του αέρα του περιβάλλοντος. Σε αυτή την περίπτωση η θέρμανση με ακτινοβολία είναι ο ιδανικός τρόπος.

Τα ακτινοβόλα συστήματα θέρμανσης σε εξωτερικούς χώρους, μπορεί να είναι θερμάστρες αερίου ή ηλεκτρικές υπέρυθρες θερμάστρες, όπως στις διπλανές φωτογραφίες. 

## Αναφορές



## Εξωτερικοί σύνδεσμοι

Κατηγορία:Βιωσιμότητα κτιρίων
Τεχνικό Σώμα (Ελλάδα)

Το **Τεχνικό** (ΤΧ) ανοίκει στον κλάδο των Σωμάτων του Ελληνικού Στρατού. Το Τεχνικό αποτελεί *Σώμα Υποστήριξης Μάχης*.

## Αποστολή
Η αποστολή του Τεχνικού Σώματος είναι η ανάληψη των κλιμακίων (πέραν του 1ου και του 2ου τα οποία ανοίκουν στην εκάστοτε μονάδα) επισκευής του υλικού του Στρατού Ξηράς.

## Έμβλημα
Το έμβλημα του Τεχνικού Σώματος αποτελείται από ένα κατσαβίδι, ένα κλειδί και μία λυχνία. Στην κορυφή του θυρεού υπάρχει το ρητό *ΘΕΛΕΙΝ ΕΣΤΙ ΔΥΝΑΣΘΑΙ* (εάν θέλεις, μπορείς, η θέληση είναι δύναμη).

## Παραπομπές


## Εξωτερικοί σύνδεσμοι
*  Γ.Ε.Σ.

Κατηγορία:Ελληνικός Στρατός
Super Cup (ποδόσφαιρο γυναικών Κύπρου)

Το **Super Cup** αποτελεί το τρίτο πιο σημαντικό τρόπαιο στο κυπριακό ποδόσφαιρο γυναικών. Διοργανώνεται από την Κυπριακή Ομοσπονδία Ποδοσφαίρου (ΚΟΠ). Η κατάκτηση της ασπίδας διεκδικείται σε ένα μονό αγώνα, ο οποίος σηματοδοτεί την έναρξη της καινούριας ποδοσφαιρικής περιόδου. Στον αγώνα αυτό αναμετρούνται ο πρωταθλητής και ο κυπελλούχος (ή η φιναλίστ του κυπέλλου σε περίπτωση που κάποια ομάδα έχει κατακτήσει πρωτάθλημα και κύπελλο) της προηγούμενης περιόδου. 

## Όλοι οι αγώνες
Ο πίνακας που ακολουθεί παρουσιάζει τους αγώνες για το Super Cup.




Σημείωσεις:
*1Την περίοδο 2011-12 το πρωτάθλημα και το κύπελλο κατέκτησε η Apollon Ladies. Φιναλίστ του κυπέλλου ήταν η Πάφια. Οι δύο ομάδες θα τίθεντο αντιμέτωπες στον αγώνα για την κατάκτηση του Super Cup. Ωστόσο, η Πάφια αποχώρησε από την ΚΟΠ και έτσι δεν πραγματοποιήθηκε αγώνας για το Super Cup.
*2Την περίοδο 2015-16 το πρωτάθλημα και το κύπελλο κατέκτησε η Apollon Ladies. Φιναλίστ του κυπέλλου ήταν η Λευκοθέα Λατσιών. Οι δύο ομάδες θα τίθεντο αντιμέτωπες στον αγώνα για την κατάκτηση του Super Cup. Ωστόσο, η Λευκοθέα Λατσιών συγχωνεύθηκε με την Ομόνοια Λευκωσίας και έτσι δεν πραγματοποιήθηκε αγώνας για το Super Cup.
*(Π): πρωταθλήτρια, (Κ): κυπελλούχος, (Φ): φιναλίστ κυπέλλου

## Κατακτήσεις και συμμετοχές ανά ομάδα
Ο πίνακας που ακολουθεί παρουσιάζει τις κατακτήσεις του Super Cup ανά ομάδα και τις συμμετοχές κάθε ομάδας στον αγώνα για κατάκτηση του Super Cup.

## Παραπομπές


## Δείτε επίσης

* Ποδόσφαιρο στην Κύπρο
* Παγκύπριο πρωτάθλημα ποδοσφαίρου γυναικών
* Κύπελλο Κύπρου (ποδόσφαιρο γυναικών)

Κατηγορία:Ποδοσφαιρικές διοργανώσεις κυπέλλου Κύπρου
Το Ουράνιο Τόξο

**Το Ουράνιο Τόξο** είναι μια ελαιογραφία του Αμερικανού καλλιτέχνη Τζώρτζ Ίνες, που βρίσκεται στο Μουσείο Τέχνης της Ινδιανάπολη στην Ιντιάνα. Απεικονίζει ένα ουράνιο τόξο κατά μήκος του ουρανού μετά από καταιγίδα.

## Περιγραφή
Στο έργο "Το Ουράνιο Τόξο", ο Ίνες μεταθέτει χρονικά τη φύση για να την εμποτίσει με μια αίσθηση θεϊκής παρουσίας. Δημιούργησε μια έντονη ατμοσφαιρική αντίθεση που κινείται από την καταιγίδα στα αριστερά, στον χαρούμενο προάγγελο του ουράνιου τόξου στα δεξιά. Την ίδια στιγμή, η βουκολική απεικόνιση των βοσκοτόπων στο προσκήνιο αντιπαρατίθεται έναντι μιας απροσδιόριστης πόλης στο παρασκήνιο. Αυτές οι αντιθέσεις γεμίζουν την εικόνα με αυξημένη συναισθηματική φόρτιση. Ξεκινώντας το 1875, ο Ίνες άρχισε να περιλαμβάνει μια λωρίδα γκρι χρώματος κατά μήκος του ορίζοντα που θολώνει τη σύγκλιση του ουρανού με την πεδιάδα. Χρησιμοποίησε αυτό το τέχνασμα εδώ και θα συνεχίσει να το χρησιμοποιεί τη δεκαετία του 1880, αν και η ανάμειξη της γης και του ουρανού απέτυχε να ενοποιήσει τα δύο μισά της σύνθεσης.

## Ιστορικές πληροφορίες
Ο Ίνες δημιούργησε μια σειρά από δραματικές σκηνές με καταιγίδες στα τέλη της δεκαετίας του 1870. Πλησίασε διάφορες πηγές για να διαμορφώσει και να ενημερώσει αυτή τη σειρά, συμπεριλαμβανομένου του "Hudson River School" και του μυστηριακού *Emanuel Swedenborg*. Ο *Swedenborg* πίστευε ότι υπήρχε αντιστοιχία μεταξύ των αντικειμένων στη φυσική σφαίρα και τον παράλληλο κόσμο του πνεύματος, ενώ οι καλλιτέχνες του *Hudson River School* πίστευαν ότι το τοπίο αντιπροσώπευε τον Θεό. Έτσι, μια τοπογραφία θα μπορούσε να φέρει τους θεατές πιο κοντά στην νομιμότητα. Ο ίδιος ο Ίνες που ήταν αφιερωμένος στην τοπιογραφία, αποτύπωνε τη Θεία αίσθηση που έβλεπε στη φύση. Συχνά ζωγράφιζε ουράνια τόξα γιατί, για τον Ίνες, συνόψιζαν την πνευματικότητα.

### Απόκτηση
Το Μουσείο Τέχνης της Ινδιανάπολη (ΙΜΑ) απέκτησε "Το Ουράνιο Τόξο" το 1944, ύστερα από δωρεά του Τζώρτζ Ε. Χουμ προς το "Herron School of Art". Σήμερα βρίσκεται κρεμασμένο στο *Paine Early American Painting Gallery* με αριθμό καταχώρησης 44.137.

## Παραπομπές


## Εξωτερικοί σύνδεσμοι
*IMA page.

Κατηγορία:Έργα ζωγραφικής του Τζώρτζ Ίνες
Σι Λινγκ-τσι

Η **Σι Λινγκ-τσι** (*[[κινέζικα]]*: 西陵氏), γνωστή και ως **Λέι-Ζου** (*[[κινέζικα]]*: 嫘祖), είναι μυθική Κινέζα πριγκίπισσα και σύντροφος του θρυλικού Κίτρινου αυτοκράτορα. Σύμφωνα με την κινεζική λαογραφία, ανακάλυψε το μετάξι και τη σηροτροφία, ενώ εφηύρε τον αργαλειό μεταξιού κατά τον 27ο αιώνα π.Χ..

## Μυθολογία
Αναφέρεται ότι η μυθική πριγκίπισσα, ενώ έπερνε το απογευματινό τσάι της, ένα κουκούλι έπεσε μέσα στο φλιτζάνι της. Σύμφωνα με μια αναφορά, ένα κουκούλι μεταξοσκώληκα έπεσε στο τσάι της και η θερμότητα ξετύλιξε το νήμα του μεταξιού μέχρι να απλωθεί  εντελώς στον κήπο της. Όταν το μετάξι ξετυλίχθηκε ολόκληρο, είδε ότι στο φλιτζάνι της απέμεινε το μικρό κουκούλι και συνειδητοποίησε το μετάξι προήλθε από αυτό. Αλλες αναφορές περιγράφουν ότι η πριγκίπισσα παρατήρησε μεταξοσκώληκες να τρώνε τα φύλλα της μουριάς και να συνθέτουν κουκούλια. Μάζεψε κάποια κουκούλια και κάθισε να απολαύσει το τσάι της. Ένα κουκούλι έπεσε στο φλιτζάνι με το ζεστό νερό και το νήμα του μεταξιού διαχωρίστηκε από το κουκούλι. Aνακάλυψε ότι θα μπορούσε να χαλαρώσει αυτό το μαλακό και όμορφο νήμα γύρω από το δάχτυλό της.

Έπεισε τον σύζυγό της να της παραχωρήσει ένα άλσος από μουριές, όπου θα μπορούσε να εξημερώσει τις κάμπιες που έκαναν αυτά τα κουκούλια. Της αποδίδεται η επινόηση του κυλίνδρου μεταξιού που ισχυροποιεί την υφαντική ίνα και του πρώτου αργαλειού μεταξιού. Δεν είναι γνωστό εάν η ιστορία είναι αληθινή, αλλά οι ιστορικοί γνωρίζουν ότι η Κίνα υπήρξε ο πρώτος πολιτισμός που χρησιμοποίησε το μετάξι. Η Σι Λινγκ-Σι μοιράστηκε τις ανακαλύψεις της και με αυτό τον τρόπο διαδόθηκε η σηροτροφία και η επεξεργασία μεταξιού στην Κίνα.

Στη σύγχρονη Κίνα, η λαογραφική παράδοση της αναφέρει ως την *Μητέρα του μεταξιού*. Η Σι Λινγκ-τσι είχε αποκτήσει με τον αυτοκράτορα έναν υιό, τον Τσανγιί, ο οποίος ήταν ο πατέρας του μυθικού αυτοκράτορα Τσανχού. Ο τελευταίος μπόρεσε να αναρριχηθεί στον θρόνο και παρέμμεινε αυτοκράτορας έως τον θάνατό του.

## Παραπομπές


Κατηγορία:Σύζυγοι Κινέζων αυτοκρατόρων
Κατηγορία:Λαογραφία στην Κίνα
Κατηγορία:Μετάξι
Βασίλης Πατσατζόγλου

Ο **Βασίλης Πατσατζόγλου** (γεν. Ξάνθη, 10 Απριλίου 1994) είναι Έλληνας ποδοσφαιριστής που αγωνίζεται σαν αμυντικός. 

Επίσης ποδοσφαιριστής είναι ο θείος του, Χρήστος Πατσατζόγλου, με τον οποίο υπήρξαν συμπαίκτες για ενάμιση χρόνο, στον Ηρακλή Ψαχνών.

## Καριέρα
Την σταδιοδρομία του ξεκίνησε από τις ακαδημίες της Skoda Ξάνθης. Το καλοκαίρι του 2013 αποκτήθηκε από τη Νίκη Βόλου, ενώ στη συνέχεια αποκτήθηκε από τον Ηρακλή Ψαχνών τον Ιανουάριο του 2014, με τη φανέλα του οποίου αγωνίστηκε για ενάμιση χρόνο. Το 2015 έκανε το μεγάλο βήμα στην καριέρα του παίρνοντας μεταγραφή στον Πανιώνιο, με τη φανέλα του οποίου αγωνίστηκε 2 χρονιές και έκανε ντεμπούτο στο πρωτάθλημα της Α΄ Εθνικής, σημειώνοντας συνολικά 10 συμμετοχές. Τον Σεπτέμβριο του 2017 πήρε μεταγραφή στον Ιωνικό Νίκαιας και τον Ιανουάριο του 2018 αποκτήθηκε από τον Α.Ο. Αιγάλεω. Τον Ιούλιο του 2018 αποκτήθηκε από τον Α.Ο. Τρικάλων, όμως έπειτα από 3 μήνες έμεινε ελεύθερος από την ομάδα των Τρικάλων. Τον Σεπτέμβριο του 2018 επέστρεψε στον Ιωνικό Νίκαιας, με τη φανέλα του οποίου επικράτησε στα μπαράζ ανόδου της Γ΄ Εθνικής και κέρδισε την άνοδο.

Τον Οκτώβριο του 2019 έλυσε το συμβόλαιό του με την ομάδα της Νίκαιας και πήρε μεταγραφή στον Φωστήρα. Ακολούθως αγωνίστηκε στην Ένωση Πανασπροπυργιακού-Δόξας Ασπροπύργου και το καλοκαίρι του 2021 μεταγράφηκε στην Προοδευτική.

## Πηγές
*Προφίλ Βασίλη Πατσατζόγλου στο transfermarkt.com

## Παραπομπές


Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Ηρακλή Ψαχνών
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Φωστήρα]
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Άννα Βαγενά

Η **Άννα Βαγενά** (γενν. 15 Ιουνίου 1947, Λάρισα) είναι Ελληνίδα ηθοποιός και πολιτικός.

## Καλλιτεχνική πορεία
Είναι απόφοιτη των δραματικών σχολών του Θεάτρου Τέχνης Κάρολος Κουν και του Εθνικού Θεάτρου, ενώ έχει σπουδάσει και στη Νομική Αθηνών. Έχει συμμετάσχει σε πολλές θεατρικές παραστάσεις, μεταξύ αυτών ο Γυάλινος Κόσμος, οι Εκκλησιάζουσες, η Τρισεύγενη, ο Προμηθεύς Δεσμώτης και το Καμίνο Ρεάλ.

Η πιο σημαντική της κινηματογραφική συμμετοχή είναι ο πρωταγωνιστικός ρόλος στην ταινία *[[Το προξενιό της Άννας]]* του Παντελή Βούλγαρη, που της χάρισε το βραβείο Α' γυναικείου ρόλου στο φεστιβάλ της Θεσσαλονίκης το 1979.

To 1999 ίδρυσε το Θέατρο «Μεταξουργείο» μαζί με τον σύζυγό της Λουκιανό Κηλαηδόνη. 

To 2006 δημοσίευσε το βιβλίο *Το Θεσσαλικό μου θέατρο*, που κυκλοφορεί από τις εκδόσεις Κέδρος.

## Πολιτική σταδιοδρομία
Κατά τη διάρκεια των μαθητικών της χρόνων οργανώθηκε στη Νεολαία Λαμπράκη. Έχει εκλεγεί δύο φορές δημοτική σύμβουλος στον Δήμο Λάρισας.

Στις εκλογές του 2009 ήταν υποψήφια με το ΠΑΣΟΚ στην Α' Αθηνών, όπου δεν εκλέχθηκε. Στις 12 Φεβρουαρίου του 2012, αντικατέστησε την Πέμη Ζούνη ως πρώτη αναπληρωματική. Διεγράφη την επόμενη ημέρα από το ΠΑΣΟΚ, επειδή καταψήφισε το μνημόνιο και παρέμεινε ως ανεξάρτητη μέχρι τη διάλυση της Βουλής.

Στη συνέχεια, συνεργάστηκε με τον ΣΥΡΙΖΑ και εξελέγη βουλευτής Λάρισας στις εκλογές του Ιανουαρίου και του Σεπτεμβρίου του 2015. Τον Σεπτέμβριο του 2016 δήλωσε πως δε θα είναι ξανά υποψήφια σε βουλευτικές εκλογές. Ωστόσο, στις βουλευτικές εκλογές του 2019 έθεσε εκ νέου υποψηφιότητα με τον ΣΥΡΙΖΑ-Π.Σ. στην περιφέρεια Λάρισας και επανεξελέγη.

## Εργογραφία
### Κινηματογράφος

### Βιντεοταινίες

### Τηλεταινίες

### Τηλεόραση

### Μαγνητοσκοπημένες θεατρικές παραστάσεις για την τηλεόραση

### Θεατρικές παραστάσεις

## Θεατρικές παραστάσεις

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Εξωτερικοί σύνδεσμοι
*Η Άννα Βαγενά στο ψηφιοποιημένο αρχείο του Εθνικού Θεάτρου
*Βιογραφικό στην ιστοσελίδα της Βουλής
*Βιογραφικό στο Θέατρο «Μεταξουργείο»

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Α΄ Αθηνών
Κατηγορία:Έλληνες βουλευτές διαγραφέντες
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Λάρισας
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Έλληνες πολιτικοί του 21ου αιώνα
Κατηγορία:Απόφοιτοι της Δραματικής Σχολής του Εθνικού Θεάτρου
Φρυγανιά

Η **φρυγανιά** είναι λεπτή ξεροψημένη και τραγανή φέτα ψωμιού. Κυρίως χρησιμοποιείται η φρυγανιέρα για το ψήσιμο του ψωμιού. Πωλούνται συσκευασμένες ή ως τριμμένη. Η τριμμένη φρυγανιά χρησιμοποιείται ως υλικό κάποιας συνταγής, ενώ οι ολόκληρες, ως πρωινό, μαζί με κάποιο αφέψημα, ή αλειμμένες με κάποιο προϊόν επάλειψης (βούτυρο, μέλι κτλ.).

Είναι ένα είδος τραγανού, ζαχαρούχου ψωμιού, που φτιάχνεται με αυγά και ψήνεται δύο φορές, αν και στον 21ο αιώνα κυκλοφορούν στο εμπόριο και ποικιλίες χωρίς ζάχαρη. Προέρχεται από την Ανατολική Πρωσία.

## Είδη φρυγανιών
Τα κύρια είδη των φρυγανιών είναι οι σταρένιες, οι πολύσπορες και οι ολικής αλέσεως. 

## Δείτε επίσης
* Ψωμί
* Μπισκότο
* Τοστ

## Εξωτερικοί σύνδεσμοι
* 
* 

Κατηγορία:Ψωμιά
Κατηγορία:Ορολογία διατροφής
Κατηγορία:Τρόφιμα μαγειρεμένα στο φούρνο
Κατηγορία:Τρόφιμα με βάση το ψωμί
Ρόι Ε. Ντίσνεϋ

Ο **Ρόι Έντουαρντ Ντίσνεϋ**, KCSG  (αγγλικά: *Roy Edward Disney*, 10 Ιανουαρίου 1930 - 16 Δεκεμβρίου 2009) ήταν ένα από τα μακροχρόνια στελέχη της The Walt Disney Company, της οποίας οι ιδρυτές Γουώλτ Ντίσνεϋ και Ρόι Ο. Ντίσνεϋ, ήταν συγγενείς του, θείος ο πρώτος και πατέρας του ο δεύτερος. Μέχρι και τη στιγμή του θανάτου του ήταν μέτοχος της εταιρείας,  και σύμβουλος παραγωγής, καθώς κι Επίτιμος Σκηνοθέτης του σκηνοθετικού επιτελείου της. Έγινε περισσότερο γνωστός, όταν απομάκρυνε από την εταιρεία τους παραγωγούς Ρον. Γ. Μίλερ (1984) και Μάικλ Άισνερ (2005). Ο Ρόι είναι το τελευταίο μέλος της οικογένειας Ντίσνεϋ, που ασχολήθηκε ενεργά με την εταιρεία , ενώ καμιά φορά συγκρινόταν με τον θείο του και τον πατέρα του. Το 2006, το περιοδικό *[[Forbes]]* εκτίμησε την περιουσία του περί τα 1.2 δισεκατομμύρια δολάρια.

## Παραπομπές


## Εξωτερικοί σύνδεσμοι
* 
* Interview with Netribution
* Association for Computing Machinery Video Interview with Roy E. Disney
* Roy E Disney - Daily Telegraph obituary
* 

Κατηγορία:Αμερικανοί επιχειρηματίες
Καταγραφή πληκτρολόγησης

μικρογραφία|Ένα παράδειγμα καταγραφής πληκτρολόγησης σε μια οθόνη, η οποία περιέχει δυνητικά εμπιστευτικές και απόρρητες πληροφορίες. Η παραπάνω εικόνα περιέχει το αποτέλεσμα της καταγραφής πληκτρολόγησης σε μορφή κειμένου.
**Η καταγραφή της πληκτρολόγησης**, που συχνά αναφέρεται ως **keylogging** ή **keyboard capturing**, είναι η δράση της καταγραφής των πλήκτρων που πατήθηκαν σε ένα πληκτρολόγιο, συνήθως κρυφά, έτσι ώστε το άτομο που χρησιμοποιεί το πληκτρολόγιο να μην γνωρίζει ότι οι ενέργειές του παρακολουθούνται. Η καταγραφή της πληκτρολόγησης (Keylogging) μπορεί επίσης να χρησιμοποιηθεί για τη μελέτη της αλληλεπίδρασης ανθρώπου–υπολογιστή. Υπάρχουν πολλές μέθοδοι keylogging, οι οποίες μπορεί να είναι βασισμένες στο υλικό (hardware) και το λογισμικό (software) του υπολογιστή ή ακόμα και να στηρίζονται στην ακουστική ανάλυση.

## Αναφορές


Κατηγορία:Έγκλημα στον κυβερνοχώρο
Κατηγορία:Κακόβουλο λογισμικό
Παγκόσμιοι Στρατιωτικοί Αγώνες

Οι **Παγκόσμιοι Στρατιωτικοί Αγώνες** είναι αθλητικό γεγονός που απευθύνεται σε αθλητές των ενόπλων δυνάμεων, το οποίο διοργανώνεται από το Διεθνές Συμβούλιο Στρατιωτικού Αθλητισμού. Οι Αγώνες διεξάγονται από το 1995, αν και έχουν πραγματοποιηθεί πρωταθλήματα ορισμένων αθλημάτων εδώ και μερικά χρόνια. Μια χειμερινή εκδοχή των παιχνιδιών έχει δημιουργηθεί πρόσφατα, η οποία διοργανώθηκε από την ιταλική περιφέρεια της κοιλάδας Αόστα στις 20 με 25 Μαρτίου του 2010.

## Παραπομπές


## Εξωτερικοί σύνδεσμοι

*  του CISM

Κατηγορία:Αθλητικές διοργανώσεις που διεξάγονται κάθε τέσσερα χρόνια
Κατηγορία:Διοργανώσεις του Διεθνούς Συμβουλίου Στρατιωτικού Αθλητισμού
Κατηγορία:Στρατιωτικός αθλητισμός
Εθνοφυλακή (Κύπρος)

Η **Εθνοφυλακή** αποτελεί τμήμα της Εθνικής Φρουράς της Κύπρου. Σκοπό έχει την άμυνα της χώρας. Κάθε Λόχος Κατοικημένου Τόπου αποτελεί τμήμα ενός Τάγματος Εθνοφυλακής.

Οι Εθνοφύλακες επιλέγονται με βάση κάποια κριτήρια, τα οποία περιλαμβάνουν την εκπλήρωση της στρατιωτικής θητείας ή την εθελοντική κατάταξη.

## Ιστορία
Οι πρώτες μονάδες Εθνοφυλάκων άρχισαν να συγκρωτούνται το 1989, έπειτα από την υπ’ αριθμόν 31711 Απόφαση του Υπουργικού Συμβουλίου.. Ενας από τους διατελέσαντες Διοικητές είναι ο Ελλαδίτης στρατηγός Φίλιππος Λουκόπουλος.

## Δείτε επίσης
* Εθνική Φρουρά (Κύπρος)

## Παραπομπές


## Εξωτερικοί σύνδεσμοι
*  Γ.Ε.Ε.Φ.

Κατηγορία:Στρατός της Κύπρου
Διεθνές Συμβούλιο Στρατιωτικού Αθλητισμού

Το **Διεθνές Συμβούλιο Στρατιωτικού Αθλητισμού** (ΔΣΣΑ, γαλλικά: *Conseil International du Sport Militaire*, **CISM**), που ιδρύθηκε το 1948, είναι μία από τις μεγαλύτερες διεπιστημονικές οργανώσεις στον κόσμο. Το CISM είναι η δεύτερη μεγαλύτερη αθλητική οργάνωση μετά τη Διεθνή Ολυμπιακή Επιτροπή, διεξάγωντας πάνω από 20 αγώνες ετησίως. Στρατιώτες, οι οποίοι μπορεί να έχουν προηγουμένως συναντηθεί στο πεδίο της μάχης, μετέχουν σε αγώνες στο χώρο του αθλητισμού.

Το CISM διοργανώνει διάφορα αθλητικά γεγονότα, συμπεριλαμβανομένων των Παγκόσμιων Στρατιωτικών Αγώνων και το Παγκόσμιο Κύπελλο Ενόπλων για τις ένοπλες δυνάμεις 134ων χωρών μελών. Ο στόχος του CISM είναι να προωθήσει την αθλητική δραστηριότητα και τη φυσική αγωγή μεταξύ των ενόπλων δυνάμεων, ως μέσο για την προώθηση της παγκόσμιας ειρήνης. Το σύνθημα του CISM είναι «Φιλία μέσω του αθλητισμού» και βασίζεται σε τρεις πυλώνες του αθλητισμού, της εκπαίδευσης και της αλληλεγγύης. Αυτό είναι σύμφωνα με τη φιλοσοφία και τα ιδανικά που τέθηκαν στη δήλωση αποστολής CISM το 1998, η οποία υπογράφηκε από όλες τις χώρες μέλη.

## Παραπομπές


## Εξωτερικοί σύνδεσμοι

* 

Κατηγορία:Στρατιωτικός αθλητισμός
Κατηγορία:Αθλητικοί οργανισμοί που ιδρύθηκαν το 1948
El Capitan Theatre

To **El Capitan Theatre** είναι ένα  πλήρως αναπαλαιωμένο *[[Movie palace]]*, που βρίσκεται στο 6838, στη Λεωφόρο Χόλιγουντ, στο Χόλιγουντ. Ο χώρος διοικείται από την Buena Vista Theatres, Inc, τμήμα της Walt Disney Studios Motion Pictures, και περισσότερο εξυπηρετεί στις πρεμιέρες των ταινιών της Walt Disney Studios. Ο χώρος ξεκίνησε τη λειτουργία του στις 3 Μαΐου 1926, και η χωρητικότητα του φτάνει τις 1.100 θέσεις.

## Παραπομπές


## Εξωτερικοί σύνδεσμοι

*El Capitan Theater Official Website
*American Theater Organ Society Renaissance of El Capitan Theater – Hollywood, CA
*El Capitan Theater at Cinema Treasures
*AMC Disney Springs 24 Theaters Complex at Walt Disney World's Disney Springs
*Disney on Broadway live productions in New York and on-tour

Κατηγορία:Κινηματογραφικές αίθουσες
Κατηγορία:The Walt Disney Company
Κατηγορία:Ιστορία και πολιτισμός του Χόλυγουντ
Ανώτατο Συμβούλιο Αθλητισμού Ενόπλων Δυνάμεων

Το **Ανώτατο Συμβούλιο Αθλητισμού Ενόπλων Δυνάμεων** (**ΑΣΑΕΔ**) είναι επιφωρτισμένο με θέματα που αφορούν τον αθλητισμό στις Ένοπλες Δυνάμεις και στα Σώματα Ασφαλείας της Ελλάδας. Το ΑΣΑΕΔ είναι μέλος του Διεθνούς Συμβουλίου Στρατιωτικού Αθλητισμού. Είναι υπεύθυνο για την εκπροσώπηση των αντίστοιχων ομάδων και μεμονομένων αθλητών σε διεθνείς διοργανώσεις.Το 1947 ο τότε επισμηναγός Ν.Γρηγοριάδης εισηγήθηκε στο Βασιλέα Πάυλο ως αρχηγού των ΕΔ, την ίδρυση του Ανώτατου Συμβουλίου Αθλητισμού ΕΔ(ΑΣΑΕΔ) για το συντονισμό της Φυσικής Αγωγής και του Αθλητισμού των κλάδων των ΕΔ. Η εισήγηση Γρηγοριάδη υλοποιείται το 1948 από το ΓΕΕΘΑ,το οποίο με απόφαση του συγκροτεί το ΑΣΑΕΔ, του οποίου επίτιμος πρόεδρος και ιδρυτής ήταν ο Βασιλέας Πάυλος, Πρόεδρος ο εκάστοτε ΥΕΘΑ και μέλη οι Αρχηγοί των ΕΔ Στρατού, Ναυτικού. Αεροπορίας, των ΣΑ με Γεν Γραμματέα τον Δ/ντή ΑΣΑΕΔ. Πρώτος Γεν. Γραμματέας αναλαμβάνει ο επισμηναγός Ν.Γρηγοριάδης.                                                          

## Συγκρότηση
Το ΑΣΑΕΔ σήμερα απαρτίζουν η πολιτεία, οι ένοπλες δυνάμεις και τα σώματα ασφαλείας εκπροσωπούμενα ως ακολούθως:

* Υπουργός Εθνικής Άμυνας (Πρόεδρος)
* Αρχηγός ΓΕΕΘΑ (Αντιπρόεδρος)
* Αρχηγός ΓΕΣ
* Αρχηγός ΓΕΝ
* Αρχηγός ΓΕΑ
* Αρχηγός Ελληνικής Αστυνομίας
* Αρχηγός Λιμενικού Σώματος
* Αρχηγός Πυροσβεστικού Σώματος
* Υπαρχηγός ΓΕΕΘΑ (εισηγητής χωρίς δικαίωμα ψήφου)
* Διευθυντής Γραμματείας ΑΣΑΕΔ (γραμματέας και εισηγητής χωρίς δικαίωμα ψήφου)

## Δείτε επισης
* Ελληνικές Ένοπλες Δυνάμεις

## Παραπομπές


## Εξωτερικοί σύνδεσμοι
* 

Κατηγορία:Ελληνικές Ένοπλες Δυνάμεις
Κατηγορία:Ελληνικά σώματα ασφαλείας
Διοργανώσεις Ε.Π.Σ. Ημαθίας 2009–10

Στο πρωτάθλημα της Α1 ΕΠΣ ΗΜΑΘΙΑΣ 2009-2010 πρώτη αναδείχθηκε ήταν η ομάδα του Α.Σ. Λευκαδίων η οποία μετά το τέλος της Α1 κέρδισε την άνοδο στην Δ΄ Εθνική. Από την άλλη υποβιβάστηκαν στην Α2 ΕΠΣ ο Μακεδονικός Πλατάνου, ο Ολυμπιακός Νάουσας, ο Άτλαντας Ζεβροχωρίου και ο Α.Σ.Πατρίδας καθώς τερμάτισαν στις τελευταίες θέσεις της βαθμολογίας.

## Α1 Κατηγορία

## Πηγές
http://xronikasport.blogspot.gr/2010/05/1.html

Κατηγορία:Ε.Π.Σ. Ημαθίας
Διακλαδική Διοίκηση Ειδικών Επιχειρήσεων

Η **Διακλαδική Διοίκηση Ειδικών Επιχειρήσεων** (**ΔΔΕΕ**) αποτελεί τμήμα των Ενόπλων Δυνάμεων της Ελλάδας. Σκοπό έχει το συντονισμό των επίλεκτων μονάδων και των τριών κλάδων των ενόπλων δυνάμεων, με σκοπό την καλύτερη δυνατή χρήση τους.

Η ΔΔΕΕ συστάθηκε το 2013 με υπουργική απόφαση του τότε Υπουργού Εθνικής Άμυνας, Πάνου Παναγιωτόπουλου, έπειτα από την εισήγηση του Συμβουλίου Αρχηγών Γενικών Επιτελείων.

Από το 2021 και τη δημιουργία της Διοίκησης Ειδικού Πολέμου (ΔΕΠ), η ΔΔΕΕ αντικατέστησε την 13η Διοίκηση Ειδικών Επιχειρήσεων (13η ΔΕΕ) "Ιερός Λόχος", απορροφώντας τις μονάδες της, ενώ ταυτόχρονα ενίσχυσε τις εγκαταστάσεις της, στο *Στρατόπεδο «ΑΝΤΙΣΥΝΤΑΓΜΑΤΑΡΧΗ (ΠΖ) ΠΑΝΑΓΙΩΤΗ ΦΑΚΙΝΟΥ»* ώστε να εξυπηρετείται καλύτερα το έργο της.

## Έμβλημα
Το έμβλημα της Διακλαδικής Διοίκησης Ειδικών Επιχειρήσεων, το οποίο απονεμήθηκε στις 13 Φεβρουαρίου του 2013, αποτελείται από τρία σπαθιά, σύμβολο των τριών κλάδων των ενόπλων δυνάμεων, πίσω από τα οποία υπάρχει ένα στεφάνι. Στην κορυφή του θυρεού αναγράφεται το ρητό *ΦΟΒΟΥ ΤΟΥΣ ΔΑΝΑΟΥΣ*.

## Διάρθρωση
Η επιχειρησιακή διάρθρωση της Διακλαδικής Διοίκησης Ειδικών Επιχειρήσεων είναι η εξής:

* Ειδικό Τμήμα Αλεξιπτωτιστών (ΕΤΑ)
* Ζ' Μοίρα Αμφίβιων Καταδρομών (Ζ΄ ΜΑΚ)
* Διοίκηση Υποβρυχίων Καταστροφών (ΔΥΚ)
* 31η Μοίρα Επιχειρήσεων Έρευνας Διάσωσης (31 ΜΕΕΔ)
* Τμήμα Ναυτικών Ειδικών Επιχειρήσεων (ΤΝΕΕ)
* Μονάδα Αεροπορικών Ειδικών Επιχειρήσεων (ΜΑΕΕ)
* Τις υπόλοιπες Μοίρες Αμφίβιων Καταδρομών
** Α' Μοίρα Αμφίβιων Καταδρομών (Α' ΜΑΚ) στη Ρόδο
** Γ' Μοίρα Αμφίβιων καταδρομών (Γ' ΜΑΚ) στη Χίο
** Η' Μοίρα Αμφίβιων Καταδρομών (Η' ΜΑΚ) στη Λέσβο
** Θ' Μοίρα Αμφίβιων Καταδρομών (Θ' ΜΑΚ) στη Σάμο
** Ι' Μοίρα Αμφίβιων Καταδρομών (Ι' ΜΑΚ) στην Κω
* Λόχος Διαβιβάσεων (πρώην 13ος Λόχος Διαβιβάσεων)
* Μονάδα Υποστήριξης Ειδικών Επιχειρήσεων
* 865 Τάγμα Εναέριου Εφοδιασμού (865 ΤΕΝΕΦ)

## Δείτε επισης
* Ελληνικές Ένοπλες Δυνάμεις

## Παραπομπές


Κατηγορία:Ελληνικές Ένοπλες Δυνάμεις
Σώμα Υλικού Πολέμου (Ελλάδα)

Το **Σώμα Υλικού Πολέμου** (**ΥΠ**) ανήκει στον κλάδο των Σωμάτων του Ελληνικού Στρατού. Αποτελεί *Σώμα Υποστήριξης Μάχης*.

Μονάδες του ΣΥΠ είναι: η 651 Αποθήκη Βάσεως Υλικού Πολέµου (ΑΒΥΠ), το Κέντρο Ελέγχου Υλικών (ΚΕΥ), το Χηµείο Στρατού (ΧΗΣ), καθώς και τα δυο εργοστάσια του Στρατού, το 691 Βιοµηχανικό Εργοστάσιο Βάσεως (691 ΒΕΒ) και το 700 Στρατιωτικό Εργοστάσιο (700 ΣΕ). Στην Λαμία υπάρχει επίσης το Κέντρο Εκπαίδευσης Υλικού Πολέμου (ΚΕΥΠ).

## Αποστολή
Η αποστολή του Σώματος Υλικού Πολέμου αφορά τον εφοδιασμό και την μελέτη αυτού, των μονάδων με πολεμοφόδια, ιματισμό και υλικά.

## Έμβλημα
Το έμβλημα του Σώματος Υλικού Πολέμου αποτελείται από μία φαρέτρα που εμπεριέχει έξι βέλη και ένα τόξο. Στην κορυφή του θυρεού υπάρχει το ρητό *ΑΡΧΗ ΗΜΙΣΥ ΠΑΝΤΟΣ* (Η καλή αρχή ισοδυναμεί με το μισό του όλου έργου).

## Παραπομπές


## Εξωτερικοί σύνδεσμοι
*  Γ.Ε.Σ.

Κατηγορία:Ελληνικός Στρατός
Μποναβεντούρα Πόρτα

Ο σεβασμιότατος **Μποναβεντούρα Πόρτα** (ιταλικά: Bonaventura Porta, γεννήθηκε στις 21 Οκτωβρίου 1866, απεβίωσε στις 15 Δεκεμβρίου 1953) διετέλεσε επίτιμος επίσκοπος της Ρωμαιοκαθολικής Εκκλησίας, με έδρα στο Πέζαρο (*Pesaro*) της Ανκόνα της Ιταλίας, αντικαθιστώντας τον Πάολο Μάρκο Τέι - των Καπουτσίνων (Paolo Marco Tei).

## Βιογραφία

Χειροτονήθηκε ιερέας στις 22 Μαρτίου 1890. Υποδείχθηκε ως επίσκοπος του Πέζαρο στις 22 Μαρτίου 1917, αντικαθιστώντας τον προηγούμενο Καπουτσίνο επίσκοπο του Πέζαρο, Πάολο Μάρκο Τέι,  (Paolo Marco Tei) Έλαβε την επισκοπική του χειροτονία στις 24 Ιουνίου  1917, από τον επίσκοπο Κάρλο Λιβιέρο (*Carlo Liviero*). Παραιτήθηκε στις 28 Δεκεμβρίου 1952.

## Aναφορές και σημειώσεις


## Πηγές

* Επισκοπή του Πέζαρο
* Catholic Hierarchy

Κατηγορία:Επίσκοποι του Πέζαρο
Κατηγορία:Ιταλοί κληρικοί
Διοργανώσεις Ε.Π.Σ. Ημαθίας 2010–11

Στο πρωτάθλημα της Α1 ΕΠΣ ΗΜΑΘΙΑΣ 2010-2011 πρώτη αναδείχθηκε ήταν η ομάδα του Π.Α.Ο.Κ.Αλεξάνδρειας ο οποίoς αγωνίστηκε μετά το τέλος της Α1 κέρδισε την άνοδο στην Δ΄ Εθνική. Από την άλλη υποβιβάστηκαν στην Α2 ΕΠΣ ο Εθνικός Κλείδιου ,ο Μ.Α.Σ. Βεργίνα και ο Π.Α.Ο. Κορυφής καθώς τερμάτισαν στις τελευταίες θέσεις της βαθμολογίας.

## Α1 Κατηγορία

Κατηγορία:Ε.Π.Σ. Ημαθίας
Κατηγορία:Εγχώρια ποδοσφαιρικά πρωταθλήματα 2010-2011
Συνθήκη των Ηλυσίων

thumb|H υπογραφή της συνθήκης στο Μέγαρο των Ηλυσίων
Η **Συνθήκη των Ηλυσίων** ήταν συνθήκη φιλίας μεταξύ Γαλλίας και Δυτικής Γερμανίας, η οποία υπεγράφη από τον Πρόεδρο Σαρλ ντε Γκωλ και τον Καγκελάριο Κόνραντ Αντενάουερ στις 22 Ιανουαρίου του 1963 στο Μέγαρο Ηλυσίων στο Παρίσι. Με την υπογραφή αυτής της συνθήκης, η Γερμανία και η Γαλλία καθιέρωσαν νέα θεμέλια για τις σχέσεις τους και τερμάτισαν αιώνες αντιπαλότητας μεταξύ τους.

## Περιεχόμενο συνθήκης

Η συνθήκη καλούσε σε τακτικές διαβουλεύσεις μεταξύ  Γαλλίας και  Δυτικής Γερμανίας για όλα τα σημαντικά ζητήματα που αφορούν θέματα άμυνας, εκπαίδευσης και νεολαίας. Απαιτεί επίσης τακτικές συνόδους κορυφής μεταξύ αξιωματούχων υψηλού επιπέδου, πράγμα που σημαίνει ότι οι αρχηγοί κρατών και κυβερνήσεων πρέπει να συνεδριάζουν τουλάχιστον δύο φορές το χρόνο και τους Υπουργούς Εξωτερικών κάθε τρεις μήνες, για να διασφαλιστεί η στενή συνεργασία μεταξύ των δύο κρατών.

## Κριτική της συνθήκης

Μόλις δύο μήνες μετά την υπογραφή της συνθήκης φιλίας, ξέσπασε μια νέα διαμάχη μεταξύ Γαλλίας και Γερμανίας. Ο Πρόεδρος ντε Γκωλ ήθελε η συνθήκη αυτή  να κάνει την Δυτική Γερμανία αποστασιοποιημένη και να την απομακρύνει απο την προστασία των ΗΠΑ. Θεωρούσε την  Δυτική Γερμανία (και τα άλλα κράτη μέλη της Ευρωπαϊκής Οικονομικής Κοινότητας) υποτελείς στην Ουάσιγκτον.Το αξιοσημείωτο της συνθήκης ηταν το ότι δεν έκανε καμία αναφορά στις ΗΠΑ, τη Βρετανία, το ΝΑΤΟ ή την Γενική Συμφωνία Δασμών και Εμπορίου.

Ωστόσο, όταν ο Πρόεδρος των ΗΠΑ Τζον Κένεντι εξέφρασε τη δυσαρέσκειά του για το θέμα αυτό στον πρέσβη της Δυτικής Γερμανίας στις Ηνωμένες Πολιτείες,το Μπούντεσταγκ επικυρώσε τη συνθήκη με ένα προοίμιο το οποίο καλούσε τη Γαλλία και τη Δυτική Γερμανία να ακολουθήσουν στενή συνεργασία με τις ΗΠΑ, καλούσε την είσοδο της Βρετανίας στην ΕΟΚ, την επίτευξη μιας συμφωνίας ελεύθερου εμπορίου στο πλαίσιο της Γενικής Συμφωνίας Δασμών και Εμπορίους, και τέλος την στρατιωτική ολοκλήρωση της Δύσης στο ΝΑΤΟ υπό την ηγεσία των ΗΠΑ.

## Αποτελέσματα
Ανάμεσα στις άμεσες συνέπειες της Συνθήκης είναι η δημιουργία του γαλλο-γερμανικού Γραφείου Νεότητας, η δημιουργία της γαλλο-γερμανικών γυμνασίων και η αδελφοποίηση μεταξύ πολλών Γαλλικών και Γερμανικών πόλεων, σχολείων και περιφερειών. Ένα άλλο αποτέλεσμα της Συνθήκης ήταν η γαλλο-γερμανική στρατιωτική ταξιαρχία, η οποία ιδρύθηκε το 1987 και είναι ακόμα άθικτη.

## Παραπομπές


## Εξωτερικοί σύνδεσμοι
* 

Κατηγορία:Συνθήκες της Γαλλίας
Κατηγορία:Συνθήκες της Δυτικής Γερμανίας
Κατηγορία:Σχέσεις Γαλλίας-Γερμανίας
Καβροχώρι Ηρακλείου

Το **Καβροχώρι** (επίσημο: **Καβροχώριον**) είναι χωριό και ιστορική έδρα της Κοινότητας Γαζίου του Δήμου Μαλεβιζίου στην Περιφερειακή Ενότητα Ηρακλείου της Κρήτης. Σύμφωνα με την απογραφή του 2011 έχει 503 κατοίκους. Βρίσκεται σε υψόμετρο 60 μ. και απέχει από το Ηράκλειο 10,2 χιλιόμετρα.

Το όνομα του χωριού οφείλεται στο γνωστό μαλακόστρακο κάβουρα, το οποίο στην Κρήτη καβρός, οι οποίοι βρίσκονταν στο κοντινό ποταμό Γαζανό, ή στο επώνυμο των πρώτων οικιστών, οι οποίοι θα είχαν το επώνυμο Καβρός. Όταν το χωριό ήταν κοινότητα, υπαγόταν και ο οικισμός Γάζι στο 6,8 χλμ. της κεντρικής αρτηρίας προς τα Χανιά. Σήμερα έχει νηπιαγωγείο και Δημοτικό Σχολείο.

Το Καβροχώρι αναφέρεται από τον Φραντσέσκο Μπαρότσι το 1577 ως *Cavroghori*, στην απογραφή του Καστροφύλακα το 1583 ως *Cavrocori* με 159 κατοίκους (Κ102) και αναφέρεται από το Φραντσέσκο Μπαζιλικάτα το 1630 ως *Cavrohori*. Στην τουρκική απογραφή του 1671 αναφέρεται ως Kavlahori, με 15 χαράτσια. Στην απογραφή του 1881 είχε 89 Χριστιανούς και 44 Τούρκους κατοίκους και υπαγόταν στον δήμο Τυλίσσου. Η πόρεια του πληθυσμού του οικισμού σύμφωνα με τις απογραφές είναι η εξής:

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Μαλεβιζίου